સમગ્ર વાવમાં સ્તંભ, પેરાપીટ, મોભ એમ ઘણાં સ્થળે કોતરણીઓ કરવામાં આવેલી છે. વાવને નુકસાન થયું છે, પરંતુ ઘણું ઓછું. વાવને સ્વચ્છ કરી સુંદર બનાવવાની જરૂર છે. શહેરના પાદરે રહેલી આ વાવ વડોદરાનું ખરેખર એક આભૂષણ છે. તેની જોઈએ એટલી જાણકારી હજી સ્થાનિક લોકોને આપવામાં આવી નથી. આ અમૂલ્ય ઐતિહાસિક ખજાનાની મુલાકાતે શાળાનાં બાળકોને લાવીને આપણા ગૌરવશાળી વિકાસની ઝાંખી કરાવવાની જરૂર છે.